CELEX: 62015TN0584
Language: mt
Date: 2015-10-07 00:00:00
Title: Kawża T-584/15: Rikors ippreżentat fis-7 ta’ Ottubru 2015 – POA vs Il-Kummissjoni

7.12.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 406/40
            
         Rikors ippreżentat fis-7 ta’ Ottubru 2015 – POA vs Il-Kummissjoni
   (Kawża T-584/15)
   (2015/C 406/41)
   Lingwa tal-kawża: l-Ingliż
   
      Partijiet
   
   
      Rikorrenti: Pagkyprios organismos ageladotrofon Dimosia Ltd (POA) (Latsia, Ċipru) (rappreżentant: N. Korogiannakis, avukat)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-deċiżjoni tal-Kummissjoni li taċċetta l-fajl CY/PDO/0005/01243 sottomess mill-awtoritajiet tar-Repubblika ta’ Ċipru għar-raġuni li kien jissodisfa l-kundizzjonijiet stabbiliti mir-Regolament (UE) Nru 1151/2012 tal-Parlament Ewropew u tal-Kunsill, tal-21 ta’ Novembru 2012, dwar skemi tal-kwalità għal prodotti agrikoli u oġġetti tal-ikel (ĠU 2012 L 343, p. 1), kif provduti mill-Artikolu 50(1) ta’ dan ir-regolament, u li tipproċedi għall-pubblikazzjoni tiegħu f’Il-Ġurnal Uffiċjali tal-Unjoni Ewropea bir-referenza 2015/C 246/12;
            
         
               —
            
            
               tordna lill-Kummissjoni tħallas l-ispejjeż sostnuti mir-rikorrenti.
            
         
      Motivi u argumenti prinċipali
   
   Insostenn tar-rikors tagħha, ir-rikorrent tinvoka żewġ motivi.
   
               1.
            
            
               L-ewwel motiv ibbażat fuq żball manifest ta’ evalwazzjoni mill-Kummissjoni dwar il-konformità tal-applikazzjoni CY/PDO/0005/01243 mar-Regolament (UE) Nru 1151/2012
               
                           —
                        
                        
                           L-applikazzjoni CY/PDO/0005/01243 tmur lil hinn mill-istandard CYS 94 (Parti 1 & 2) 1985 dwar il-kontenut ta’ ħalib fil-proċess ta’ produzzjoni tal-ġobon “Halloumi”.
                        
                     
                           —
                        
                        
                           L-applikazzjoni CY/PDO/0005/01243 tikser l-Artikolu 7 tar-Regolament (UE) Nru 1151/2012.
                        
                     
         
               2.
            
            
               It-tieni motiv ibbażat fuq il-fatt li l-Kummissjoni ma vverifikatx il-konformità tal-applikazzjoni CY/PDO/0005/01243 mal-proċedura prevista mir-Regolament (UE) Nru 1151/2012
               
                           —
                        
                        
                           Ma ngħatax terminu raġonevoli sabiex jiġi eżerċitat id-dritt għal appell.
                        
                     
                           —
                        
                        
                           L-awtoritajiet nazzjonali ma eżaminawx b’mod xieraq l-oġġezzjoni mqajma mir-rikorrenti.